സ. ചടയന് ഗോവിന്ദന്റെ ജ്വലിയ്ക്കുന്ന ഓര്മ്മകള്ക്ക് ഇന്ന് 23 വയസ്സ് സി പി ഐ എം സംസ്ഥാന സെക്രട്ടറിയായിരുന്ന ചടയന് ഗോവിന്ദന്റെ ജ്വലിയ്ക്കുന്ന ഓര്മ്മകള്ക്ക് ഇന്ന് 23 വയസ്സ്. സി പി ഐ എം നേതൃത്വത്തില് സംസ്ഥാന വ്യാപകമായി ചടയന് ദിനം വിപുലമായി ആചരിക്കുകയാണ്.എ കെ ജി സെന്ററിന് മുന്നില് സിപിഐഎം സംസ്ഥാന ആക്ടിങ് സെക്രട്ടറി എ. വിജയരാഘവന് പതാക ഉയര്ത്തി. കൊവിഡ് മാനദണ്ഡം പാലിച്ചായിരുന്നു പരിപാടി. സി പി ഐ എം സംസ്ഥാന സെക്രട്ടറിയായിരിക്കേ 1998 ലാണ് ചടയന് ചരിത്രത്തിലേയ്ക്ക് വിടവാങ്ങിയത്. ജീവിതം കമ്മ്യൂണിസ്റ്റ് പ്രസ്ഥാനത്തിന്റെ വളര്ച്ചയ്ക്ക് വേണ്ടി മാറ്റി വച്ച അനിഷേധ്യ നേതാവായിരുന്നു ചടയന് ഗോവിന്ദന്. ത്യാഗപൂര്ണവും സമര തീക്ഷ്ണവുമായിരുന്നു ചടയന്്റെ ജീവിതം. എണ്ണമറ്റ കര്ഷക കമ്യൂണിസ്റ്റ് പോരാട്ടങ്ങളുടെ വേദിയായ ചിറക്കല് താലൂക്കില് നെയ്ത്ത് തൊഴിലാളികളെ സംഘടിച്ച് കൊണ്ടായിരുന്നു ചടയന്്റെ പൊതു ജീവിതത്തിന്്റെ തുടക്കം. പിന്നീട് ചടയന്്റെ നേതൃത്വത്തില് നടന്നത് ജന്മി നാടുവാഴിത്തത്തിനും തൊഴിലാളി ചൂഷണത്തിനും പൊലീസ് ഗുണ്ടാ തേര്വാഴ്ചയ്ക്കും എതിരായ സമാനതകളില്ലാത്ത ചെറുത്ത് നില്പ്പുകള്. ഭീകരമായ പൊലീസ് മര്ദ്ദനവും ജയില്വാസവും ഒളിവ് ജീവിതവുമെല്ലാം കരുത്തനായ കമ്മ്യൂണിസ്റ്റിനെ വാര്ത്തെടുക്കുന്നതില് നിര്ണ്ണായകമായി. 1948 ല് പാര്ട്ടി സെല്ലില് അംഗമായ ചടയന് 1979ല് സി പി ഐ എം കണ്ണൂര് ജില്ലാ സെക്രട്ടറിയും 1985 ല് സംസ്ഥാന സെക്രട്ടറിയേറ്റ് അംഗവും 1996 ല് പാര്ട്ടി സംസ്ഥാന സെക്രട്ടറിയുമായി.1998 ല് സംസ്ഥാന സെക്രട്ടറിയായി പ്രവര്ത്തിച്ചു വരവേയാണ് ആ നിസ്വാര്ത്ഥ കമ്യുണിസ്റ്റിന്്റെ ജീവിതത്തിന് തിരശ്ശീല വീണത്. പ്രതിസന്ധി ഘട്ടങ്ങളില് പോറലേല്ക്കാതെ പാര്ട്ടിയെ നയിച്ച ചടയന് വ്യതിയാനങ്ങള്ക്കെതിരെ വിട്ടുവീഴ്ചയില്ലാതെ പോരാടിയ നേതാവ് കൂടിയായിരുന്നു. സഖാവ് ചടയന് ഗോവിന്ദന്റെ ജ്വലിക്കുന്ന ഓര്മ്മകള്ക്ക് മുന്നില് ഒരുപിടി രക്തപുഷ്പങ്ങള് അര്പ്പിക്കുന്നതായി തിരുവനന്തപുരം മേയര് ആര്യാ രാജേന്ദ്രന് ഫെയ്സ്ബുക്കില് കുറിച്ചു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.